《五言次韵和邵不疑省直》
宋代·沈遘

蔼蔼大农府，阴阴道南庐。夜直何其频，我性实已疏。

每来兀兀何，中怀郁不舒。幸兹新凉至，灯火理旧书。

秋风吹我衣，浩然发归思。念我去江湖，人事不复记。

扰扰弥十年，忽忽都一寐。中夜慎勿思，无枕不得睡。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。